CELEX: 32011R0779
Language: mt
Date: 2011-07-12 00:00:00
Title: Regolament tal-Kunsill (UE) Nru 779/2011 tat- 12 ta’ Lulju 2011 dwar l-allokazzjoni tal-opportunitajiet tas-sajd abbażi tal-Protokoll bejn l-Unjoni Ewropea u r-Renju tal-Marokk li jistabbilixxi l-opportunitajiet tas-sajd u l-kontribuzzjoni finanzjarja previsti mill-Ftehim ta’ Sħubija dwar is-sajd bejn il-Komunità Ewropea u r-Renju tal-Marokk

5.8.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 202/31
            
         REGOLAMENT TAL-KUNSILL (UE) Nru 779/2011
   tat-12 ta’ Lulju 2011
   dwar l-allokazzjoni tal-opportunitajiet tas-sajd abbażi tal-Protokoll bejn l-Unjoni Ewropea u r-Renju tal-Marokk li jistabbilixxi l-opportunitajiet tas-sajd u l-kontribuzzjoni finanzjarja previsti mill-Ftehim ta’ Sħubija dwar is-sajd bejn il-Komunità Ewropea u r-Renju tal-Marokk
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 43(3) tiegħu,
   Wara li kkunsidra l-proposta mill-Kummissjoni Ewropea,
   Billi:
   
               (1)
            
            
               Fit-22 ta’ Mejju 2006, il-Kunsill adotta r-Regolament tal-Kunsill (KE) Nru 764/2006 dwar il-konklużjoni ta’ Ftehim ta’ Assoċjazzjoni [Sħubija] fis-settur tas-sajd bejn il-Komunità Ewropea u r-Renju tal-Marokk (1) (minn hawn ‘il quddiem “il-Ftehim ta’ Sħubija”).
            
         
               (2)
            
            
               Il-Protokoll li jistabbilixxi l-opportunitajiet tas-sajd u l-kontribuzzjoni finanzjarja previsti mill-Ftehim ta’ Sħubija skada fis-27 ta’ Frar 2011, Protokoll ġdid bejn l-Unjoni Ewropea u r-Renju tal-Marokk li jistabbilixxi l-opportunitajiet tas-sajd u l-kontribuzzjoni finanzjarja previsti mill-Ftehim ta’ Sħubija (2) (minn hawn ‘il quddiem “il-Protokoll”), ġie inizjalat fil-25 ta’ Frar 2011. Il-Protokoll joffri lill-bastimenti tal-UE opportunitajiet tas-sajd fl-ilmijiet li jaqgħu taħt is-sovranità jew il-ġurisdizzjoni tal-Marokk.
            
         
               (3)
            
            
               Fit-12 ta’ Lulju 2011, il-Kunsill adotta d-Deċiżjoni 2011/491/UE (3) dwar l-iffirmar u l-applikazzjoni provviżorja tal-Protokoll.
            
         
               (4)
            
            
               Il-metodu għall-allokazzjoni tal-opportunitajiet tas-sajd fost l-Istati Membri għandu jiġi ddefinit għall-perijodu tal-applikazzjoni tal-Protokoll.
            
         
               (5)
            
            
               Skont l-Artikolu 10(1) tar-Regolament tal-Kunsill (KE) Nru 1006/2008 tad-29 ta’ Settembru 2008 dwar l-awtorizzazzjonijiet għall-attivitajiet tas-sajd tal-bastimenti tas-sajd tal-Komunità barra mill-ilmijiet tal-Komunità u l-aċċess ta’ bastimenti ta’ pajjiżi terzi għall-ilmijiet tal-Komunità (4), jekk ikun jidher li l-opportunitajiet tas-sajd allokati lill-Unjoni skont il-Protokoll mhumiex użati għal kollox, il-Kummissjoni għandha tinforma lill-Istati Membri kkonċernati. F’każ li ma tintbagħatx risposta fi żmien li għandu jiġi ffissat mill-Kunsill, dan għandu jitqies bħala konferma li l-bastimenti tal-Istat Membru kkonċernat mhux qed jagħmlu użu sħiħ mill-opportunitajiet tagħhom tas-sajd matul il-perijodu kkunsidrat. Din l-iskadenza għandha tiġi ffissata.
            
         
               (6)
            
            
               Minħabba li l-Protokoll preċedenti skada fis-27 ta’ Frar 2011, u li l-Protokoll għandu jiġi applikat b’mod provviżorju mit-28 ta’ Frar 2011, ir-Regolament preżenti għandu japplika mit-28 ta’ Frar 2011,
            
         ADOTTA DAN IR-REGOLAMENT:
   Artikolu 1
   1.   L-opportunitajiet tas-sajd stabbiliti bil-Protokoll bejn l-Unjoni Ewropea u r-Renju tal-Marokk li jistabbilixxi l-opportunitajiet tas-sajd u l-kontribuzzjoni finanzjarja previsti mill-Ftehim ta’ Sħubija dwar is-sajd bejn il-Komunità Ewropea u r-Renju tal-Marokk (minn hawn ‘il quddiem “il-Protokoll”) għandhom jiġu allokati fost l-Istati Membri skont kif ġej:
   
               Kategorija ta’ sajd
            
            
               Tip ta’ bastiment
            
            
               Stat Membru
            
            
               Liċenzji jew kwota
            
         
               Sajd fuq skala żgħira fit-Tramuntana, pelaġiku
            
            
               bastiment bit-tartarun
            
            
               Spanja
            
            
               20 
            
         
               Sajd fuq skala żgħira fit-Tramuntana
            
            
               bastimenti tas-sajd bil-konzijiet tal-qiegħ, < 40 TG
            
            
               Spanja
            
            
               20 
            
         
               Portugall
            
            
               7 
            
         
               bastimenti tas-sajd bil-konzijiet tal-qiegħ, > 40 TG < 150 TG
            
            
               Portugall
            
            
               3 
            
         
               Sajd fuq skala żgħira fin-Nofsinhar
            
            
                
            
            
               Spanja
            
            
               20 
            
         
               Sajd tal-qiegħ
            
            
               bastimenti tas-sajd bil-konzijiet tal-qiegħ
            
            
               Spanja
            
            
               7 
            
         
               Portugall
            
            
               4 
            
         
               bastimenti tat-tkarkir
            
            
               Spanja
            
            
               10 
            
         
               Italja
            
            
               1 
            
         
               Sajd għat-tonn
            
            
               bastimenti tas-sajd bix-xlief u l-qasab
            
            
               Spanja
            
            
               23 
            
         
               Franza
            
            
               4 
            
         
               Pelaġiku industrijali
            
            
                
            
            
               Ġermanja
            
            
               4 850  t
            
         
               Litwanja
            
            
               15 520  t
            
         
               Latvja
            
            
               8 730  t
            
         
               Pajjiżi l-Baxxi
            
            
               19 400  t
            
         
               Irlanda
            
            
               2 500  t
            
         
               Polonja
            
            
               2 500  t
            
         
               Renju Unit
            
            
               2 500  t
            
         
               Spanja
            
            
               400  t
            
         
               Portugall
            
            
               1 333  t
            
         
               Franza
            
            
               2 267  t
            
         2.   Ir-Regolament (KE) Nru 1006/2008 għandu japplika mingħajr preġudizzju għall-Ftehim ta’ Sħubija dwar is-sajd bejn il-Komunità Ewropea u r-Renju tal-Marokk.
   3.   Jekk l-applikazzjonijiet għal awtorizzazzjoni tas-sajd mill-Istati Membri msemmija fil-paragrafu 1 ma jeżawrixxux l-opportunitajiet kollha tas-sajd stabbiliti fil-Protokoll, il-Kummissjoni għandha tikkunsidra applikazzjonijiet għal awtorizzazzjoni tas-sajd minn kwalunkwe Stat Membru ieħor skont l-Artikolu 10 tar-Regolament (KE) Nru 1006/2008.
   L-iskadenza msemmija fl-Artikolu 10(1) tal-imsemmi Regolament hija stabbilita għal għaxart ijiem ta’ xogħol.
   Artikolu 2
   Dan ir-Regolament għandu jidħol fis-seħħ fil-jum ta’ wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
   Għandu japplika mit-28 ta’ Frar 2011.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, it-12 ta’ Lulju 2011.
      
         
            Għall-Kunsill
         
         
            Il-President
         
         J. VINCENT-ROSTOWSKI
      
   
   
      (1)  ĠU L 141, 29.5.2006, p. 1.
   
      (2)  Ara paġna 3 ta’ dan il-Ġurnal Uffiċjali.
   
      (3)  Ara paġna 1 ta’ dan il-Ġurnal Uffiċjali.
   
      (4)  ĠU L 286, 29.10.2008, p. 33.